Campamento, Antioquia

Ti Campamento ket ti maysa nga ili ken munisipalidad iti Departamento ti Antioquia, Colombia. Parte ti subrehion ti Akin-amianan nga Antioquia. Daytoy ket bassit nga ili, iti tengnga ti Andes. Daytoy ket beddenganna dagiti ili ti Yarumal ken Anorí iti amianan, ti Anorí iti daya, ti Angostura iti abagatan, ken ti Yarumal iti laud.

Ti Campamento ket ammo akas ti Duyan ti Wayawaya ti Antioquia. Ti nagan a Campamento ket mabalin a nagtaud manipud iti kinapudno a ti lugar ket inus-usar idi a kas maysa a kampo babaen dagiti arriero nga agbanbanniaga iti pagbaetan ti amianan ken amianan a daya ti rehion ti Antioquia.

 Pakasaritaan 
Kadagiti panawen sakbay  dagiti Espaniol, ti lugar ket tinagtagitao nanaen dagiti patneng a tribu ti Nechí ken Ituango. Iti tengnga ti maika-17 a siglo, ti amianan a sona ti departamento ket nangrugi natagtagitao gapu iti baknangna iti balitok. Uray no ti lokalidad ket saan a natagtagitao aginggana idi 1827, ti tawen idi nga isasangpet dagiti immuna a nagtataeng manipud iti Yarumal.

Ti teritorio ti Campamentño ket nagbalin a Parokia ti Munisipalidad ti Yarumal idi 1830. Kalpasan ti lima a tawen ti lokalidad ket naisaad iti munisipalidad babaen ti gobernador ti Antioquia iti dayta a panawen, ni Don Juan de Dios Aranzazu, isu a naisina ti lokalidad iti munisipalidad ti Yarumal.

Idi 1780 adda maysa a darum a nagabetan da Messrs. Joaquin Barrientos, Plácido Misas ken Mr. Antonio De La Quintana a nagtunton iti karbengan kadagitoy a daga, daytoy ket nasolbar idi 1781 a naiparabor kada Messrs Barrientos ken Misas, isu nga isuda ti agtagikua dagiti lugar ti Kampo ken Yarumal. Ti Campamento, nga idi ket parokia ti Yarumal (nairangarang idi 23 Abril 1835, babaen ti gobernador ti Antioquia Aranzazu), ket nangala iti nagan manipud iti Gubat dagiti Puraw a Chorro, idi Pebrero 12, 1820, idi inabak ni Heneral General Jose Maria Cordova ni Heneral Francisco Warletta ken nangleppas daytoy ti naudi a realistiko a panagdudua manen iti Antioquia. Dagiti immuna a nagtataeng iti Campamento ket dagidi tattao ti Yarumal a simmangpet iti lugar idi 1827 babaen ti panagaw-awis ti padi iti dayta a populalsion, ni Jose Antonio Palace Isaza, nga isu ti naikeddeng a nagpundar. Idi 1830n napartuat ti parokia babaen ti kidaaw ti konseho ti Santa Rosa de Osos ken idi 1835 ti populasion ket naikkan iti kasasaad iti munisipalidad babaen ti bilin ni Gobernador Juan de Dios Aranzazu. Ti immuna a simbaan ti munisipalidad ket dinadael ti uram kn ti panagbangon iti agdama a simbaan ket nakompleto idi tengnga ti maika-20 a siglo (mabalin nga idi 1954). Ti immuna a linia ti telegrapo iti pagbaetan ti Yarumal ken Campamento ket napundar idi 1897. Ti immuna a silaw ti elektrisidad ket naabotnna ti munisipalidad idi 1939. Idi 1943 nangrugi a nausar ti kalsada a mangikapet iti Yarumal iti Campamento.

Kategoria:Dagiti munisipalidad ti Departamento ti Antioquia